Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1467

(9) Az e szerződésből vagy az annak megfelelően elfogadott jogi aktusokból nem kötelezően eredő kiadások összességére nézve évente meg kell határozni a növekedésnek a folyó év azonos típusú kiadásaihoz viszonyított legmagasabb arányát. A Főhatóság a Gazdaságpolitikai Bizottsággal folytatott konzultációt követően határozza meg ezt a legmagasabb arányt, amely a következőkből adódik: – a Közösségen belül a bruttó nemzeti termék volumenben kifejezett alakulása, – a tagállamok költségvetéseinek átlagos változása, és – a megélhetési költségek alakulása az előző pénzügyi évben. A legmagasabb arányt május 1-je előtt közölni kell a Közösség valamennyi intézményével. Az intézmények kötelesek ezt – e bekezdés negyedik és ötödik albekezdésének rendelkezéseire is figyelemmel – a költségvetési eljárás során tiszteletben tartani. Ha az e szerződésből vagy az ennek megfelelően elfogadott jogi aktusokból nem kötelezően eredő kiadások tekintetében a Tanács által megállapított igazgatási költségvetési tervezetben szereplő tényleges növekedési arány meghaladja a legmagasabb arány felét, a Közgyűlés módosítási jogát gyakorolva a kiadások főösszegét legfeljebb a legmagasabb arány feléig növelheti. Ha a Közgyűlés, a Tanács vagy a Főhatóság megítélése szerint a Közösségek tevékenysége szükségessé teszi az e bekezdésben megállapított eljárásnak megfelelően meghatározott arány túllépését, új arányt lehet meghatározni a Tanács és a 2004/60/II. szám Közgyűlés közötti megállapodás útján; a Tanács minősített többséggel, a Közgyűlés pedig tagjainak többségével és a leadott szavazatok háromötödével határoz.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes